stanford-oval/wikipedia huggingface dataset:
Boris Rousson
Pelaajaura

Rousson pelasi QMJHL:ssä vuodet 1987–1989 Laval Titanin joukkueessa vuodet 1989–1991 Granby Bisonsissa. Keväällä 1989 hän voitti QMJHL:n mestaruuden Titansissa, mutta Rousson jäi kakkosvahdiksi Ghislain Lefebvrelle. Hän nousi liigassa ykkösmaalivahdiksi torjuessaan Bisonsissa. Roussonia ei ikinä varattu NHL:ään, vaan hän siirtyi kaudeksi 1991–1992 New York Rangersin organisaatioon vapaana agenttina. Rousson ei myöskään pelannut NHL:ssä, vaan vuodet 1991–1994 kuluivat kokonaan Rangersin farmijoukkue Binghamton Rangersissa. Kaudella 1992–1993 hän jakoi Corey Hirschin kanssa Harry Holmes Trophyn, joka annetaan AHL:n kauden parhaalle maalivahtikaksikolle.
Kaudeksi 1994–1995 Rousson siirtyi Eurooppaan ja SM-liigajoukkue Rauman Lukon maaliskuulle. Hänelle ensimmäinen kausi oli henkilökohtaisesti hyvä, kun Rousson palkittiin kauden parhaana maalivahtina Urpo Ylönen -palkinnolla ja valittiin SM-liigan tähdistökentälliseen. Lisäksi hänet palkittiin lokakuun 1994 parhaana pelaajana. Rousson viihtyi Lukossa kaksi kautta kevääseen 1997 saakka. Kaudella 1995–1996 Rousson torjui Lukolle SM-pronssia. Hän siirtyi kaudeksi 1997–1998 Ruotsiin ja Elitserien-joukkue Färjestads BK:hon, jolle Rousson torjui keväällä 1998 Ruotsin mestaruuden.
Rousson siirtyi kaudeksi 1998–1999 Saksan DEL-liigan Kölner Haieen. Seuraavat kolme kautta hän torjui München Baronsissa. Rousson torjui Baronsille Saksan mestaruuden keväällä 2000. Hän pelasi Saksassa koko loppu-uransa ajan ja on hankkinut myös maan kansallisuuden. Vuodet 2002–2007 Rousson pelasi Hamburg Freezersissä ja kaudeksi 2007–2008 hän siirtyi sarjatasoa alemmas 2. Bundesligaan Kassel Huskiesin maalinsuulle. Roussonilla oli sarjan paras päästettyjen maalien keskiarvo (1.90) ja hän torjui Huskiesin keväällä 2008 takaisin DEL:ään, josta joukkue oli kaksi kautta aiemmin pudonnut 2. Bundesligaan. Rousson pelasi vielä kauden 2008–2009 DEL:ää Huskiesissa, mutta hän jäi kakkosmaalivahdiksi Adam Hauserille. Rousson lopetti pelaajauransa keväällä 2009.
Valmentajaura

Heti pelaajauransa lopetettua Rousson siirtyi kaudeksi 2009–2010 Hamburg Freezersin maalivahtivalmentajaksi. Kaudella 2010–2011 hän toimi joukkueen apuvalmentajana ja maalivahtivalmentajaksi tuli Vincent Riendeau. Vuoden apuvalmentajan pestin jälkeen hän ryhtyi Freezersin juniorivalmennus päälliköksi ja vastasi seuran kaikkien juniorijoukkueiden valmennuksesta. Sen ohessa hän toimi seuran U16 joukkueen päävalmentajana kevääseen 2015 asti.
Kaudelle 2015-2016 hän palasi edustusjoukkuueen maalivahtivalmentajaksi, toimi marraskuuhun asti seuran U19 joukkuuen valmentajana ja seuraavan vuoden tammikuusta alkaen miesten kakkosjoukkueen valmentajana.
Kaudesta 2016-2017 lähtien Rousson toimi kolmen kauden ajan Eispiraten Crimmitschaun organisaatiossa eri juniorivalmennustehtävissä.
Anna Kilponen

| Mitalit | Mitalit | Mitalit |  |
| --- | --- | --- | --- |
|  Anna Kilponen vuonna 2022. |  Anna Kilponen vuonna 2022. |  Anna Kilponen vuonna 2022. |  |
Naisten jääkiekko
| MM-kilpailut  | MM-kilpailut  | MM-kilpailut  |  |
|  Pronssia | Ruotsi 2015 | jääkiekko |  |
|  Pronssia | Yhdysvallat 2017 | jääkiekko |  |
Anna Kilponen (s. 16. toukokuuta 1995 Orivesi) on suomalainen jääkiekkoilija, pelipaikaltaan puolustaja. Hän laukoo vasemmalta.
Kilponen on pelannut Naisten liigassa Tampereen Ilveksessä kausilla 2009–2011, 2014–2015 ja 2020–2022, jolloin toimi joukkueen kapteenina, sekä kaudesta 2023–2024. Lisäksi hän on edustanut Team Oriflame Kuortanetta 2011–2014, Pohjois-Dakotan yliopiston joukkuetta 2015–2017, Quinnipiacin yliopiston joukkuetta 2017–2019, Svenska damhockeyliganissa Linköping HC:tä 2019–2020, Venäjän sarjassa pelaavaa kiinalaista KRS Vanke Raysia keväällä 2021, PHF:ssä pelaavaa Metropolitan Rivetersiä kaudella 2022–2023 ja Sveitsin SWHL;ssä pelaavaa ZSC Lions Frauenia alkukaudesta 2023–2024. Myös kevään 2022 Kilponen pelasi Vanke Raysissa ja oli voittamassa Venäjän-mestaruutta. Hän voitti Ilveksessä Suomen-mestaruuden 2010, sai SM-hopeaa 2011 ja SM-pronssia 2015. Hän kuului Euroopan cupin voittaneeseen Ilveksen joukkueeseen 2011. Hänet on valittu SM-sarjan / naisten liigan All Stars -joukkueeseen kausilla 2010–2011, 2013–2014 ja 2020–2021.
Kilponen pelasi alle 18-vuotiaiden MM-kilpailuissa 2011, 2012 ja 2013. Vuoden 2011 kisoissa Suomi sai pronssia ja vuoden 2012 kisoissa Kilponen toimi joukkueen kapteenina. Naisten MM-kilpailuissa hän sai pronssia 2015 ja 2017. Hän on kuulunut Suomen MM-joukkueeseen myös 2012, 2013 ja 2016 sekä olympiajoukkueeseen Sotšissa 2014. Hän on pelannut kaikkiaan 145 naisten maaottelua, joissa hän on tehnyt kuusi maalia ja antanut 15 maalisyöttöä. MM-kilpailujen 30 ottelussa hän on tehnyt ja syöttänyt yhden maalin. Olympialaisten kuudessa ottelussa hän on antanut kaksi maalisyöttöä. Hän on pelannut maajoukkueessa viimeksi kaudella 2017–2018.
Kilponen on pelannut SM-sarjassa / naisten liigassa 208 runkosarjaottelua, joissa hän on tehnyt 46 ja syöttänyt 86 maalia. Pudotuspelien 67 ottelussa hän on viimeistellyt 25 ja syöttänyt 38 maalia. Yhdysvaltojen yliopistosarjassa hän pelasi 124 ottelua, joissa hän teki kolme ja syötti 23 maalia. Ruotsin pääsarjan 36 runkosarjaottelussa hän teki yhden ja syötti kaksi maalia. Pudotuspeleissä hän pelasi kaksi ottelua ilman tehopisteitä. Venäjän liigan runkosarjassa hän pelasi 12 ottelua, joissa teki kaksi ja syötti kolme maalia. Pudotuspelien 11 ottelussa hän teki tehopisteet 2+2. PHF:n 24 runkosarjaottelussa hän on antanut 12 maalisyöttöä. SWHL:n 12 ottelussa hän teki kolne ja syötti neljä maalia.
Kilponen on suorittanut Yhdysvalloissa psykologian kandidaatin tutkinnon, ja opiskellut sosiaalipsykologian maisteriksi Tampereen yliopistossa.
Anton Mirolybov

| Anton Mirolybov> Henkilötiedot |
| --- | --- |
Koko nimi:  Anton Mirolybov
Syntynyt: 7. heinäkuuta 1977 (ikä 47) Helsinki, Suomi
Kansalaisuus:   Suomi
Koripalloilija
Pituus:  180 cm
Valmennusura
2002–2003 2004–2005 2005 2005–2007 2007–2008 2008–2010 2010–2011 2013–2014 2011–2014 2014–2016:   Torpan Pojat  BC Jyväskylä  Kouvot  Mitteldeutscher BC (apuv.)  Hertener Löwen  Chemnitz  Mitteldeutscher BC (apuv.)  UBC Hannover  Suomi (naiset)  KTP-Basket
Anton Mirolybov (s. 7. heinäkuuta 1977) on suomalainen koripallovalmentaja.
Ura

Mirolybov aloitti päävalmentajauransa kaudella 2002–2003 toimien I-divisioonassa pelaavien Torpan Poikien päävalmentajana. Tämän jälkeen hän toimi vuoden Solna Vikingsien nuorisopäällikkönä, mutta palasi Suomeen vuonna 2004, ja aloitti I-divisioonassa pelanneen BC Jyväskylän päävalmentajana. Maaliskuussa 2005 hän vaihtoi seuraa ja siirtyi Korisliigaseura Kouvojen päävalmentajaksi. Mirolybov ei valmentanut joukkuetta koko kautta 2005–2006 vaan hänet siirrettiin sivuun.
Joulukuussa 2005 hän siirtyi Ari Tammivaaran valmentaman Mitteldeutscherin apuvalmentajaksi 2. Bundesliigaan. Kauden 2006–2007 päätyttyä Mirolybov aloitti samalla sarjatasolla pelanneen Hertener Löwenin päävalmentajana. Hän valmensi seuraa puolitoista kautta ja jälkimmäisellä kaudella seura pelasi kolmannella sarjatasolla. Kaudella 2008–2009 hän ehti valmentaa Löweniä neljätoista ottelua, kunnes siirtyi Pro A:ssa pelanneeseen Chemnitziin. Hän valmensi seuraa kaksi kautta, kunnes siirtyi kesällä 2010 Bundesliigassa pelanneen Mitteldeutscherin apuvalmentajaksi. Vuonna 2011 Mirolybov siirtyi valmentamaan Suomen naisten maajoukkuetta.
Kaudeksi 2013–2014 Mirolybov palasi seurajoukkueen päävalmentajaksi, kun hän teki sopimuksen Saksan kolmannella sarjatasolla pelanneen UBC Hannoverin kanssa. Maaliskuussa 2014 hän teki valmentajasopimuksen KTP-Basketin kanssa kaudesta 2014–2015.
KTP sijoittui kaudella 2015–2016 runkosarjassa yhdeksänneksi ja jäi pudotuspelien ulkopuolelle. Kauden päätyttyä KTP päätti olla käyttämättä Mirolybovin jatko-optiota.
Aiheesta muualla

FIBA Europe (englanniksi)
| --- | --- |
Auktoriteettitunnisteet: Henkilöt :  Yle
Adriano (jalkapalloilija, 1984)

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Adriano Correia Claro
Syntymäaika: 26. lokakuuta 1984 (ikä 40)
Syntymäpaikka: Curitiba, Brasilia
Pelipaikka: laitapuolustaja / keskikenttäpelaaja
Pituus: 172 cm
Paino: 67 kg
Lempinimi: Adriano moto, 5P, Adrimagic
Seura
Seura: Athletico Paranaense
Junioriseurat
: Coritiba
Seurat
| Vuodet | Seura | O | (M) |
| 2002–2004 | Coritiba | 81 | (2) |
| 2005–2010 | Sevilla | 157 | (11) |
| 2010–2016 | Barcelona | 90 | (9) |
| 2016–2019 | Beşiktaş |  |  |
| 2019– | Athletico Paranaense |  |  |
Maajoukkue
| 2003 | Brasilia U20 | 4 | (0) |
| 2003– | Brasilia | 17 | (0) |
 Seurajoukkueuran tilastot kattavat vain kansalliset sarjat, päivitetty 6. kesäkuuta 2014.  Maajoukkueuran tilastot päivitetty 6. kesäkuuta 2014.
Adriano Correia Claro, joka tunnetaan paremmin nimellä Adriano (s. 26. lokakuuta 1984 Curitiba, Paranán osavaltio, Brasilia) on brasilialainen jalkapalloilija. Hän on edustanut muun muassa Espanjan Primera Divisiónissa pelaavia Sevillaa ja Barcelonaa. Hän on pelipaikaltaan keskikenttäpelaaja tai laitapuolustaja.
Adriano tunnetaan kaksijalkaisena pelaajana, joka pystyy laukomaan sekä vasemmalla että oikealla jalalla yhtä hyvin.
Seurajoukkueura > Sevilla

Adriano aloitti ammattilaisuransa kotikaupunkinsa Coritibasta, jonka edustusjoukkueessa hän teki ensiesiintymisensä hieman alta 18-vuotiaana. Tammikuussa 2005 hän siirtyi espanjalaisseura Sevillaan 4½-vuotisella sopimuksella. Ensimmäisen ottelunsa joukkueessa hän pelasi 29. tammikuuta 2005 Barcelonaa vastaan. Joukkue sijoittui lopulta kauden päätteeksi kuudenneksi ja pääsi näin karsimaan paikasta seuraavan kauden UEFA Cupiin.
Kausina 2005–2006 ja 2006–2007 Sevilla voitti perätysten UEFA Cupin. Adriano pelasi kyseisillä kausilla eri pelipaikoilla, lähinnä laitalinkkinä tai laitapuolustajana. Otteluita kertyi yhteensä lähemmäs 100 kaikki kilpailut mukaan lukien. Jälkimmäisessä vuoden 2007 loppuottelussa Adriano teki ottelun ensimmäisen maalin, joka eteni lopulta aina rangaistuspotkukilpailuun saakka. Syyskuussa 2006 hän teki joukkueen kanssa viisivuotisen jatkosopimuksen, joka ulottui aina kesään 2012 asti.
Kaudella 2009–2010 hän kärsi loukkaantumisista, mutta pelasi kuitenkin 27 ottelussa. Joukkue sijoittui kauden päätteeksi neljänneksi ja pääsi näin karsimaan paikasta Mestarien liigaan. Se voitti myös Camp Noulla Barcelonassa pelatussa Copa del Reyn loppuottelussa Atlético Madridin numeroin 2–0.
Seurajoukkueura > Barcelona

16. heinäkuuta 2010 Adriano siirtyi Barcelonaan 9,5 miljoonan euron siirtokorvauksella.
Adriano solmi seuran kanssa 4+1 vuoden sopimuksen.
Maajoukkueura

Adriano oli Brasilian maajoukkueen mukana voittamassa vuoden 2004 Copa Américaa.
Saavutukset

Sevilla :
UEFA Cup: 2006, 2007
UEFA Super Cup: 2006
Copa del Rey: 2007, 2010
Supercopa de España: 2007
Barcelona :
Mestarien liiga: 2011, 2015
UEFA Super Cup: 2011, 2015
Seurajoukkueiden maailmanmestaruus: 2011
Espanjan pääsarjamestaruus: 2011, 2015
Supercopa de España: 2010, 2011
Copa del Rey: 2015
Brasilia :
Copa América: 2004
Aiheesta muualla

Adrianon esittely Barcelonan sivustolla (Arkistoitu – Internet Archive) (englanniksi)
Adrianon tilastot BDFutbol-sivustolla (englanniksi)
Brasilian joukkue – CONCACAF Gold Cup 2003
1 H. Gomes |
2 Maicon |
3 Luisão |
4 Alex |
5 Adriano |
6 Almeida |
7 Baptista |
8 Kaká |
9 Ewerthon |
10 Diego |
11 Robinho |
12 Negri |
13 Coelho |
14 Bahia |
15 Nilmar |
16 Nádson |
17 Carlos Alberto |
18 Motta |
Valmentaja R. Gomes
Brasilian joukkue – Copa América 2004
1 Júlio César |
2 Mancini |
3 Luisão |
4 Juan |
5 Renato |
6 Gustavo Nery |
7 Adriano |
8 Kléberson |
9 Luís Fabiano |
10 Alex |
11 Edu |
12 Fábio |
13 Maicon |
14 Bordon |
15 Cris |
16 Dudu Cearense |
17 Adriano Correia |
18 Baptista |
19 Diego |
20 Felipe |
21 Oliveira |
22 Vágner Love |
Valmentaja Parreira
Brasilian joukkue – Copa América 2011
1 Júlio César |
2 Alves |
3 Lúcio |
4 Silva |
5 Lucas Leiva |
6 Santos |
7 Robinho |
8 Ramires |
9 Pato |
10 Ganso |
11 Neymar |
12 Victor |
13 Maicon |
14 Luisão |
15 Sandro |
16 Elano |
17 Elias |
18 Lucas |
19 Fred |
20 Jádson |
21 Adriano |
22 Jefferson |
23 David Luiz |
Valmentaja Menezes
| --- | --- |
Auktoriteettitunnisteet: Henkilöt :  Yle
Ander Herrera

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Ander Herrera Agüera
Syntymäaika: 14. elokuuta 1989 (ikä 35)
Syntymäpaikka: Bilbao, Espanja
Pelipaikka: keskikenttäpelaaja
Pituus: 182 senttimetriä
Seura
Seura: Athletic Bilbao
Pelinumero: 23
Junioriseurat
2001–2008: Zaragoza
Seurat
| Vuodet | Seura | O | (M) |
| 2008–2009 | Zaragoza B | 10 | (2) |
| 2009–2011 | Zaragoza | 82 | (6) |
| 2011–2014 | Athletic Bilbao | 94 | (7) |
| 2014–2019 | Manchester United | 132 | (12) |
| 2019– | Paris Saint-Germain | 58 | (5) |
| 2022– | → Athletic Bilbao (laina) | 0 | (0) |
Maajoukkue
| 2009–2011 | Espanja U21 | 14 | (4) |
| 2012 | Espanja U23 | 5 | (0) |
| 2016– | Espanja | 2 | (0) |
 Seurajoukkueuran tilastot kattavat vain kansalliset sarjat, päivitetty 28. elokuuta 2022.  Maajoukkueuran tilastot päivitetty 10. joulukuuta 2020.
Ander Herrera Agüera (s. 14. elokuuta 1989 Bilbao, Espanja) on espanjalainen jalkapalloilija. Hän edustaa espanjalaista Athletic Bilbaota ja on pelipaikaltaan keskikenttäpelaaja.
Seurajoukkueura

Herrera on Real Zaragozan kasvatti. Hän teki ensiesiintymisensä edustusjoukkueessa kaudella 2008–2009, kun se pelasi maan toiseksi korkeimmalla sarjatasolla Segunda Divisiónissa. Hän pelasi kauden aikana 19 ottelua.
Hän pelasi ensimmäisen ottelunsa Espanjan Primera Divisiónissa 29. elokuuta 2009 Tenerifeä vastaan. Ensimmäisen pääsarjamaalinsa hän teki  6. joulukuuta 2009 ottelussa Mallorcaa vastaan. Herrera kuului joukkueen luottopelaajiin läpi kauden, jonka aikana hän pelasi lopulta 30 ottelua. Seuraavalla kaudella hän pelasi 33 pääsarjaottelua.
7. helmikuuta 2011 Herrera teki kuusivuotisen sopimuksen Athletic Bilbaon kanssa, jonne hän siirtyi kauden 2010–2011 jälkeen. Hän pelasi tulokaskaudellaan Athleticissa 32 Primera Divisiónin ottelua. Eurooppa-liigassa hän pelasi 13 ottelua mukaan lukien tappiollinen loppuottelu Atletico Madridia vastaan. Copa del Reyssa hän pelasi kaikki yhdeksän ottelua, loppuottelussa Athletic hävisi FC Barcelonalle. Hän pelasi Espanjan pääsarjassa 29 ottelua kaudella 2012–2013 ja 33 ottelua kaudella 2013–2014.
Herrera siirtyi Manchester Unitediin 26. kesäkuuta 2014 neljän vuoden sopimuksella. Hän pelasi ensimmäisen valioliigaottelunsa Swanseaa vastaan 16. elokuuta 2014 ja teki ensimmäisen maalinsa Queens Park Rangersia vastaan vajaa kuukausi myöhemmin. Hän pelasi valioliigassa kaudella 2014–2015 kaikkiaan 26 ottelua ja seuraavalla kaudella 27. Hän pelasi kuudessa ottelussa, ei kuitenkaan finaalissa, Unitedin voittaessa FA Cupin 2015–2016. Hän debytoi samalla kaudella myös Mestarien liigassa.
Syksyllä 2016 Herrera oli voittamassa FA Community Shieldiä. Hän voitti samalla kaudella Englannin liigacupin, jossa pelasi kaikki kuusi ottelua ja Eurooppa-liigan, jossa pelasi yhdeksän ottelua mukaan lukien finaali. Valioliigassa hän pelasi kaudella 2016–2017 yhteensä 31 ottelua, seuraavalla kaudella 26 ja kaudella 2018–2019 kaikkiaan 22 ottelua.
Herrera siirtyi kesällä 2019 ilmaissiirrolla Ligue 1:n Paris Saint-Germainiin. Hän voitti Ranskan supercupin 2019. Hän kärsi kauden aikana useista loukkaantumisista, eikä muutenkaan mahtunut aina kokoonpanoon. Hän pelasikin vain kahdeksan liigaottelua PSG:n voittaessa mestaruuden. Hän voitti myös Ranskan cupin ja liigacupin. Mestarien liigassa hän pelasi kuudessa ottelussa ja oli avauskokoonpanossa myös tappiollisessa loppuottelussa.
Maajoukkueura

Herrera pelasi Espanjan alle 21-vuotiaiden maajoukkueessa kaikkiaan 15 ottelua, joissa teki neljä maalia. Hän pelasi kaikissa viidessä ottelussa Espanjan voittaessa ikäluokan Euroopan-mestaruuden 2011. Alle 23-vuotiaiden maajoukkueessa hän pelasi viisi ottelua. Lontoon olympialaisissa 2012 hän pelasi alkulohkossa pudonneen Espanjan kaikki kolme ottelua. Ensimmäisen A-maaottelunsa hän pelasi Englantia vastaan marraskuussa 2016.
Aiheesta muualla

Wikimedia Commonsissa on kuvia tai muita tiedostoja aiheesta .
Ander Herreran tilastot BDFutbol-sivustolla (englanniksi)
Athletic Bilbao – Primera División
1 Simón |
2 Gorosabel |
3 Vivian |
4 Paredes |
5 Yeray |
6 Vesga |
7 Berenguer |
8 Sancet |
9 I. Williams |
10 N. Williams |
11 Djaló |
12 Guruzeta |
13 Agirrezabala |
15 Lekue |
16 Ruiz de Galarreta |
17 Berchiche |
18 de Marcos |
19 Martón |
20 Gómez |
21 Herrera |
22 Serrano |
23 Ares |
24 Prados |
26 Padilla |
31 Jauregizar |
32 Boiro |
33 Olabarrieta |
Valmentaja Valverde
Espanjan joukkue – Jalkapallo kesäolympialaisissa 2012
1 De Gea |
2 Azpilicueta |
3 Domínguez |
4 J. Martínez |
5 Í. Martínez |
6 Alba |
7 Adrián |
8 Muniain |
9 Rodrigo |
10 Mata |
11 Koke |
12 Montoya |
13 Botía |
14 Romeu |
15 Isco |
16 Tello |
17 Herrera |
18 Mariño |
Valmentaja Milla
| --- | --- |
Auktoriteettitunnisteet: Henkilöt :  Yle
Bryan Bickell

| Bryan Bickell |
| --- | --- |

Henkilötiedot
Syntynyt: 9. maaliskuuta 1986 (ikä 38) Bowmanville, Ontario, Kanada
Kansalaisuus:   Kanada
Jääkiekkoilija
Lempinimi:  Bicks, Bick, Bix, Pickles, BB
Pelipaikka:  laitahyökkääjä
Maila:  vasen
Pituus:  193 cm
Paino:  101 kg
Pelinumero:  29
Pelaajaura
Pääsarjaura:  2006–2017–
Seurat:  Norfolk Admirals (AHL)   Chicago Blackhawks (NHL)   Rockford IceHogs (AHL)   Orli Znojmo (EBEL)
NHL-varaus:  41. varaus, 2004 Chicago Blackhawks
Bryan Bickell (s. 9. maaliskuuta 1986 Bowmanville, Ontario, Kanada) on kanadalainen entinen jääkiekkoilija, pelipaikaltaan laitahyökkääjä. Chicago Blackhawks varasi Bickellin varausnumerolla 41 vuonna 2004. Bickell on voittanut Stanley Cupin kolme kertaa Chicago Blackhawksin riveissä vuosina 2010, 2013 ja 2015. Hän lopetti uransa 31-vuotiaana MS taudin vuoksi. Hänen viimeisin edustamansa seura oli Carolina Hurricanes.
Aiheesta muualla

Kuvia tai muita tiedostoja aiheesta Bryan Bickell Wikimedia Commonsissa
| --- | --- |
Auktoriteettitunnisteet: Henkilöt :  Yle 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Alexander Edler

| Alexander Edler |
| --- | --- |

Henkilötiedot
Syntynyt: 21. huhtikuuta 1986 (ikä 38) Östersund, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  192 cm
Paino:  96 kg
Seura
Seura:  vapaa pelaaja
Pelinumero:  23
Pelaajaura
Pääsarjaura:  2006–
Aik. seurat:  Jamtlands HF (Hockeyettan) Kelowna Rockets (WHL) Manitoba Moose (AHL)   Vancouver Canucks (NHL)   Los Angeles Kings (NHL)
NHL-varaus:  91. varaus, 2004 Vancouver Canucks
Alexander Edler (s. 21. huhtikuuta 1986 Östersund, Ruotsi) on ruotsalainen jääkiekkoilija, joka on vapaa pelaaja. Vancouver Canucks varasi puolustajana pelaavan Edlerin vuoden 2004 NHL:n varaustilaisuudessa kolmannella kierroksella varausvuorolla 91. Ennen NHL-uraa Edler pelasi Ruotsin kolmannella sarjatasolla Jämtlandin joukkueessa, Elitserienin MODO Hockeyn junioreissa sekä WHL:n Kelowna Rocketsissa.
Ura > Ruotsi

Edler oli varausvuonnaan tuntemattomuus suurelle yleisölle eivätkä kykyjenetsijät ennustaneet hänelle lainkaan varausta NHL:ään. Vancouver Canucks kuitenkin kiinnitti huomiota nuoreen ruotsalaiseen saatuaan suositukset joukkueen Ruotsin kykyjenetsijä Thomas Gradinilta, joka oli nähnyt Edlerin pelaavan Ruotsin kolmannen sarjatason Jämtlandissa. Vaikka Gradin piti Ruotsin kolmatta sarjatasoa huonotasoisena, hän oli vakuuttunut Edlerin kyvyistä ja rohkaisi Vancouveria varaamaan hänet. 
Vancouver vaihtoi oman vuoden 2005 kolmannen kierroksen varausvuoronsa Dallas Starsin vastaavaan varaukseen vuonna 2004 kun tuli tietoon että myös Detroit Red Wings oli kiinnostunut Edlerin varaamisesta.
Ennen siirtoa NHL:ään Edler pelasi vielä vuoden MODO Hockeyn junioreissa alle 20-vuotiaiden joukkueessa.
Ura > Pohjois-Amerikka

Edler osallistui vuonna 2005 Vancouverin farmijoukkue Manitoba Moosen harjoitusleirille, jonka jälkeen siirtyi WHL:n Kelowna Rocketsiin, jossa pelasi yhden kauden junioriliigassa. Vuonna 2006 Vancouverin harjoitusleirin jälkeen Edler siirtyi pelaamaan AHL:n Manitobaan kaudeksi 2006–2007. Edler sai kutsun NHL:ään kuitenkin jo 3. marraskuuta 2006 paikkaamaan Sami Salon loukkaantumista. Hän teki NHL-debyyttinsä seuraavana päivänä Colorado Avalanchea vastaan. Kausi oli onnistunut Edlerille sillä hän pääsi pelaamaan 22 NHL-ottelua ja valittiin Manitobassa joukkueen kauden tulokkaaksi.
Kaudella 2007–2008 Edler valittiin NHL:n nuorten pelaajien All-Stars-otteluun jossa hän mittautti kovimman lyöntilaukauksen lauottuaan tutkaan 99,3 mailia tunnissa. Kausi oli myös virallisesti Edlerin tulokaskausi vaikka edellisellä kaudella hän oli pelannut 22 ottelua Vancouverin puolustuksen loukkaantumisten vuoksi. Edler teki tulokaskaudellaan tehopisteet 8+12=20.
Kauden jälkeen Edler solmi Vancouverin kanssa nelivuotisen jatkosopimuksen, arvoltaan 13 miljoonaa dollaria.
Heinäkuussa 2021 Edler teki vapaana agenttina Los Angeles Kingsin kanssa yksivuotisen sopimuksen.
Heinäkuussa 2022 Edler teki Kingsin kanssa yksivuotisen ja 750 000 dollarin arvoisen jatkosopimuksen.
Ura > Maajoukkueessa

Edler on voittanut Ruotsin maajoukkueessa olympiahopeaa 2014 ja MM-kultaa 2013 ja 2017. Hän sai vuoden 2013 MM-kisoissa polvitaklauksesta pelikiellon, joka ulottui kahteen otteluun myös Sotšin talviolympialaisissa.
| Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Sotši 2014 | jääkiekko |  |
| MM-Kilpailut  | MM-Kilpailut  | MM-Kilpailut  |  |
|  Kultaa | Tukholma 2013 | jääkiekko |  |
|  Kultaa | Saksa/Ranska 2017 | jääkiekko |  |
Aiheesta muualla

Wikimedia Commonsissa on kuvia tai muita tiedostoja aiheesta .
Alexander Edler Jatkoaika.comissa
| --- | --- |
Auktoriteettitunnisteet: Henkilöt :  Yle
Atte Pentikäinen

| Atte Pentikäinen |
| --- | --- |
 Atte Pentikäinen Tampereen Ilveksen paidassa harjoitusottelussa Espoo Bluesia vastaan vuonna 2013.
Henkilötiedot
Syntynyt: 13. joulukuuta 1982 (ikä 42) Juupajoki, Suomi
Kansalaisuus:   Suomi
Jääkiekkoilija
Lempinimi:  Pena
Pelipaikka:  puolustaja
Maila:  vasen
Pituus:  197 cm
Paino:  105 kg
Pelaajaura
Pääsarjaura:  2003–2017
Seurat:  KooKoo (Mestis) Tappara (SML) Ässät (SML) Färjestad BK (SEL) Jokerit (SML) LeKi (Mestis) HK Poprad (SloEL) Ilves (SML) Kärpät (SML) Fischtown Pinguins (DEL)
Atte Pentikäinen (s. 13. joulukuuta 1982 Juupajoki) on suomalainen pelaajauransa lopettanut jääkiekkopuolustaja. Hän pelasi urallaan SM-liigassa yhteensä 450 runkosarjaottelua tehopistein 6+44=50 ja keräten 711 jäähyminuuttia sekä 71 pudotuspeli/playout/liigakarsintaotteluaottelua tehden yhden maalin ja keräten 28 jäähyminuuttia. Pentikäinen voitti yhden hopean (2006) ja kaksi pronssia (2008 ja 2016). Hän pelasi urallaan myös Ruotsissa, Slovakiassa ja Saksassa.
Pelityyli

Elite Prospects -sivuston mukaan Pentikäinen oli isokokoinen puolustava puolustaja, joka oli vahva kulmaväännöissä ja maalinedustalla. Hän luisteli kokoisekseen varsin sulavasti, mutta ei kuitenkaan kiihtynyt kovin nopeasti. Pentikäisellä oli myös hyvä laukaus, mutta hänen hyökkäyspään taitonsa olivat varsin rajalliset muuan vision ja pelikäsityksen osalta. Pentikäinen oli myös melko jäähyherkkä.